CELEX: 32014D0025
Language: fi
Date: 2014-01-17 00:00:00
Title: 2014/25/EU: Komission päätös, annettu 17 päivänä tammikuuta 2014 , teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Slovakian tasavallan kansallista siirtymäsuunnitelmaa koskevasta ilmoituksesta (tiedoksiannettu numerolla C(2014) 59)

21.1.2014   
            
            
               FI
            
            
               Euroopan unionin virallinen lehti
            
            
               L 16/34
            
         
      KOMISSION PÄÄTÖS,
   annettu 17 päivänä tammikuuta 2014,
   teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklan mukaisesta Slovakian tasavallan kansallista siirtymäsuunnitelmaa koskevasta ilmoituksesta
   (tiedoksiannettu numerolla C(2014) 59)
   (Ainoastaan slovakinkielinen teksti on todistusvoimainen)
   (2014/25/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (1)24 päivänä marraskuuta 2010 annetun Euroopan parlamentin ja neuvoston direktiivin 2010/75/EU ja erityisesti sen 32 artiklan 5 kohdan toisen alakohdan,
   sekä katsoo seuraavaa:
   
               (1)
            
            
               Slovakian tasavalta toimitti direktiivin 2010/75/EU 32 artiklan 5 kohdan ensimmäisen alakohdan mukaisesti komissiolle kansallisen siirtymäsuunnitelmansa 8 päivänä tammikuuta 2013 (2).
            
         
               (2)
            
            
               Arvioidessaan kansallisen siirtymäsuunnitelman täydellisyyttä komissio löysi joitakin epäjohdonmukaisuuksia kansallisessa siirtymäsuunnitelmassa lueteltujen laitosten ja niiden laitosten välillä, jotka Slovakian tasavalta ilmoitti Euroopan parlamentin ja neuvoston direktiivin 2001/80/EY (3) mukaisessa päästöjen kartoituksessa.
            
         
               (3)
            
            
               Komissio pyysi 12 päivänä kesäkuuta 2013 päivätyllä kirjeellä (4) Slovakian viranomaisia vahvistamaan sen, että direktiivin 2010/75/EU 29 artiklan mukaisia yhdistämissääntöjä ja direktiivin 2010/75/EU 3 artiklan 27 kohdassa esitettyä ”käyttötuntien” määritelmää on noudatettu asianmukaisesti. Lisäksi komissio pyysi lisätietoja, erityisesti selvennystä epäjohdonmukaisuuksista kansallisen siirtymäsuunnitelman ja direktiivin 2001/80/EY mukaisen päästöjen kartoituksen välillä.
            
         
               (4)
            
            
               Slovakian tasavalta toimitti lisätietoja 27 päivänä kesäkuuta 2013 (5) päivätyllä kirjeellä.
            
         
               (5)
            
            
               Ajantasaistettujen tietojen perusteella komissio pyysi 23. heinäkuuta 2013 päivätyllä kirjeellä (6) Slovakian viranomaisia vahvistamaan, että kansalliseen siirtymäsuunnitelmaan ei sisältynyt laitoksia, jotka hyötyvät direktiivin 2001/80/EY 4 artiklan 4 kohdan mukaisesta poikkeuksesta. Komissio myös pyysi Slovakian viranomaisia vahvistamaan laskennassa käytettyjen päästöjen raja-arvojen määrän ja toimittamaan näytöt siitä, että perusteet niiden soveltamiselle täyttyivät.
            
         
               (6)
            
            
               Slovakian tasavalta ilmoitti komissiolle 16 päivänä elokuuta 2013 päivätyllä kirjeellä (7), että kansallisesta siirtymäsuunnitelmasta oli poistettu kaksi laitosta. Laitoksen ”U.S. Steel Košice, s.r.o., boilers K1-K5” osalta Slovakian tasavalta selvensi, että vaikka osaan laitosta oli sovellettu direktiivin 2001/80/EY 4 artiklan 4 kohdan mukaista poikkeusta useiden vuosien aikana, kyseinen osa oli rakennettu uudelleen vuonna 2010. Slovakian tasavalta katsoi, että tämä laitos voitiin sen vuoksi sisällyttää kansalliseen siirtymäsuunnitelmaan. Lisäksi Slovakian tasavalta toimitti useita korjattuja päästöjen raja-arvoja, mutta kahden laitoksen osalta ei perusteltu erityisten päästöjen raja-arvojen käyttöä.
            
         
               (7)
            
            
               Komissio ilmoitti Slovakian tasavallalle 27 päivänä syyskuuta 2013 päivätyllä kirjeellä (8), että direktiivin 2010/75/EU 32 artiklan 1 kohdan d alakohdan mukaisesti ja toimitettujen tietojen perusteella laitosta ”U.S. Steel Košice, s.r.o., boilers K1-K5”, jonka osaan oli sovellettu direktiivin 2001/80/EY 4 artiklan 4 kohdan mukaista poikkeusta, ei voida sisällyttää kansalliseen siirtymäsuunnitelmaan. Lisäksi komissio pyysi Slovakian viranomaisia toimittamaan lisätietoja nestemäisen polttoaineen tuhkapitoisuudesta kahdessa laitoksessa, joihin sovellettiin hiukkaspäästöjen osalta raja-arvoa 100 mg/Nm3.
            
         
               (8)
            
            
               Slovakian tasavalta ilmoitti komissiolle 30 päivänä syyskuuta 2013 (9) päivätyllä kirjeellä, että kyseisessä kahdessa laitoksessa käytettyä hiukkaspäästöjen raja-arvoa oli alennettu ja se oli nyt 50 mg/Nm3. Slovakian tasavalta toimitti lisätietoja sen perustelemiseksi, että laitos ”U.S. Steel Košice, s.r.o., boilers K1-K5” ei kuulu direktiivin 2010/75/EU 32 artiklan 1 kohdan d alakohdan soveltamisalaan, mistä syystä se voidaan sisällyttää kansalliseen siirtymäsuunnitelmaan.
            
         
               (9)
            
            
               Slovakian viranomaiset ja komission edustajat pitivät kokouksen 11 päivänä lokakuuta 2013, minkä jälkeen Slovakian tasavalta vielä selvensi laitosta ”U.S. Steel Košice, s.r.o., boilers K1-K5” koskevaa tilannetta 17 päivänä lokakuuta 2013 päivätyllä kirjeellä (10) täsmentämällä, että direktiivin 2001/80/EY 4 artiklan 4 kohdan mukaista poikkeusta oli sovellettu ainoastaan yhteen kattilaan, sekä toimittamalla yksityiskohtaisen teknisen kuvauksen kaikista muutoksista, joita kyseiseen kattilaan oli tehty sinä aikana, kun se rakennettiin uudestaan vuonna 2010. Selvennyksestä kävi ilmi, että vuonna 2010 laitokseen ”U.S. Steel Košice, s.r.o., boilers K1-K5” rakennettiin kokonaan uusi kattila sen jälkeen, kun oli kokonaan purettu ja korvattu kattila, johon aiemmin sovellettiin direktiivin 2001/80/EY 4 artiklan 4 kohdan mukaista poikkeusta. Tämä tarkoittaa sitä, että kyseinen laitos ei kuulu direktiivin 2010/75/EU 32 artiklan 1 kohdan d alakohdan soveltamisalaan ja se voidaan sisällyttää kansalliseen siirtymäsuunnitelmaan komission täytäntöönpanopäätöksen 2012/115/EU (11) mukaisesti.
            
         
               (10)
            
            
               Komissio on arvioinut kansallisen siirtymäsuunnitelman direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU mukaisesti.
            
         
               (11)
            
            
               Komissio on tarkastellut erityisesti tietojen johdonmukaisuutta ja oikeellisuutta sekä oletuksia ja laskelmia, joita käytetään määrittämään kunkin kansallisen siirtymäsuunnitelman kattaman polttolaitoksen osuudet siirtymäsuunnitelmassa esitetyistä päästöjen enimmäismääristä. Lisäksi komissio on analysoinut sitä, sisältääkö siirtymäsuunnitelma tavoitteet sekä näiden tavoitteiden saavuttamiseksi tarvittavat välitavoitteet, toimenpiteet ja aikataulut sekä tarkkailusuunnitelman, jolla jatkossa arvioidaan sääntöjen noudattamista.
            
         
               (12)
            
            
               Komissio katsoi, että päästöjen enimmäismäärät vuosille 2016 ja 2019 laskettiin käyttämällä asianmukaisia tietoja ja kaavoja ja että laskelmat olivat oikein. Slovakian tasavalta on toimittanut riittävästi tietoja toimenpiteistä, jotka toteutetaan päästöjen enimmäismäärän noudattamiseksi, tarkkailusta ja siirtymäsuunnitelman täytäntöönpanoa koskevasta raportoinnista komissiolle.
            
         
               (13)
            
            
               Komissio katsoo, että Slovakian viranomaiset ovat ottaneet huomioon direktiivin 2010/75/EU 32 artiklan 1, 3 ja 4 kohdassa ja täytäntöönpanopäätöksessä 2012/115/EU luetellut säännökset.
            
         
               (14)
            
            
               Siirtymäsuunnitelman täytäntöönpanon ei tulisi rajoittaa muun asiaa koskevan kansallisen ja unionin lainsäädännön soveltamista. Erityisesti asettaessa kullekin siirtymäsuunnitelman kattamalle polttolaitokselle yksittäiset lupaehdot, Slovakian tasavallan olisi varmistettava, ettei vaaranneta niiden vaatimusten noudattamista, jotka asetetaan muun muassa direktiivissä 2010/75/EU, Euroopan parlamentin ja neuvoston direktiivissä 2008/50/EY (12) ja Euroopan parlamentin ja neuvoston direktiivissä 2001/81/EY (13).
            
         
               (15)
            
            
               Direktiivin 2010/75/EU 32 artiklan 6 kohdan mukaan Slovakian tasavallan on ilmoitettava komissiolle kansallisen siirtymäsuunnitelman mahdollisista myöhemmistä muutoksista. Komission olisi arvioitava, ovatko kyseiset muutokset direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU säännösten mukaisia,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU perusteella ei esitetä vastalauseita kansallisesta siirtymäsuunnitelmasta, jonka Slovakian tasavalta toimitti komissiolle 8 päivänä tammikuuta 2013 direktiivin 2010/75/EU 32 artiklan 5 kohdan mukaisesti ja jota muutettiin 27 päivänä kesäkuuta 2013, 16 päivänä elokuuta 2013, 30 päivänä syyskuuta 2013 ja 17 päivänä lokakuuta 2013 lähetetyillä lisätiedoilla (14).
   2.   Kansallisen siirtymäsuunnitelman kattamien laitosten nimet ja kyseisiin laitoksiin liittyvät epäpuhtaudet sekä sovellettavat päästöjen enimmäismäärät esitetään liitteessä.
   3.   Slovakian tasavallan viranomaisten täytäntöönpaneman kansallisen siirtymäsuunnitelman soveltaminen ei vapauta Slovakian tasavaltaa noudattamasta direktiivin 2010/75/EU säännöksiä, jotka koskevat siirtymäsuunnitelman kattamista yksittäisistä polttolaitoksista peräisin olevia päästöjä, sekä muita asiaan liittyviä Euroopan unionin ympäristölainsäädännön säännöksiä.
   2 artikla
   Komissio arvioi, ovatko Slovakian tasavallan mahdollisesti myöhemmin ilmoittamat kansallisen siirtymäsuunnitelman muutokset direktiivin 2010/75/EU 32 artiklan 1, 3 ja 4 kohdan sekä täytäntöönpanopäätöksen 2012/115/EU säännösten mukaisia.
   3 artikla
   Tämä päätös on osoitettu Slovakian tasavallalle.
   
      Tehty Brysselissä 17 päivänä tammikuuta 2014.
      
         
            Komission puolesta
         
         Janez POTOČNIK
         
         
            Komission jäsenn
         
      
   
   
      (1)  EUVL L 334, 17.12.2010, s. 17.
   
      (2)  Komissio vastaanotti Slovakian tasavallan ilmoituksen sähköpostitse 9 päivänä tammikuuta 2013, ja se rekisteröitiin viitenumerolla Ares(2013)25811. Komissio vastaanotti 9 päivänä tammikuuta 2013 päivätyssä kirjeessä (rekisteröity viitenumerolla Ares(2013)40113) Slovakian viranomaisten selityksen siitä, että tietotekniikkajärjestelmässä vuoden 2012 lopussa esiintyneiden teknisten ongelmien vuoksi komissiolle ei voitu toimittaa kansallisen siirtymäsuunnitelman sähköistä versiota ennen 1 päivää tammikuuta 2013, mutta se lähetettiin uudelleen heti kun tietotekniikkajärjestelmä oli jälleen käytettävissä.
   
      (3)  Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1).
   
      (4)  Ares(2013)1636798.
   
      (5)  Ares(2013)2533608
   
      (6)  Ares(2013)2741492
   
      (7)  Ares(2013)3001466.
   
      (8)  Ares(2013)3122053.
   
      (9)  Ares(2013)3198587.
   
      (10)  Ares(2013)3322372.
   
      (11)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta (EUVL L 52, 24.2.2012, s. 12).
   
      (12)  Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta (EUVL L 152, 11.6.2008, s. 1).
   
      (13)  Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista (EYVL L 309, 27.11.2001, s. 22).
   
      (14)  Komissio rekisteröi kansallisen siirtymäsuunnitelman konsolidoidun version 7 päivänä lokakuuta 2013 rekisterinumerolla Ares(2013)3198587.
   
      LIITE
      
         Kansalliseen siirtymäsuunnitelmaan sisältyvien laitosten luettelo
      
      
                  Numero
               
               
                  Laitoksen nimi kansallisessa siirtymäsuunnitelmassa
               
               
                  Nimellinen kokonais-lämpöteho 31.12.2010 (MW)
               
               
                  Kansallisen siirtymä-suunnitelman kattamat epäpuhtaudet
               
            
                  SO2
                  
               
               
                  NOx
                  
               
               
                  Hiuk-kaset
               
            
                  1
               
               
                  Bratislavská teplárenská, a.s. Tepláreň Juh
               
               
                  254
               
               
                  √
               
               
                  √
               
               
                  √
               
            
                  2
               
               
                  Bratislavská teplárenská, a.s.,Tepláreň Západ
               
               
                  255
               
               
                  √
               
               
                  √
               
               
                  √
               
            
                  3
               
               
                  Continental Matador Rubber, s.r.o.
               
               
                  128
               
               
                  —
               
               
                  √
               
               
                  —
               
            
                  4
               
               
                  Slovnaft Petrochemicals, s.r.o.
               
               
                  111,41
               
               
                  —
               
               
                  √
               
               
                  —
               
            
                  5
               
               
                  U. S. Steel Košice, s.r.o., boilers K1-K5
               
               
                  917,3
               
               
                  √
               
               
                  √
               
               
                  √
               
            
                  6
               
               
                  U.S.Steel Košice, s.r.o., boiler K6
               
               
                  163,6
               
               
                  √
               
               
                  √
               
               
                  √
               
            
                  7
               
               
                  Zvolenská teplárenská, a.s. Tepláreň B
               
               
                  199
               
               
                  √
               
               
                  √
               
               
                  √
               
            
         
      
         Päästöjen enimmäismäärät (tonneina)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1–30.6.2020
               
            
                  SO2
                  
               
               
                  7 429
               
               
                  5 722
               
               
                  4 016
               
               
                  2 309
               
               
                  1 155
               
            
                  NOx
                  
               
               
                  4 469
               
               
                  3 758
               
               
                  3 047
               
               
                  2 335
               
               
                  1 168
               
            
                  hiukkaset
               
               
                  430
               
               
                  343
               
               
                  257
               
               
                  170
               
               
                  85